Tekort aan onderdele vertraag herstelwerkProbleme met die verskaffing van onderdele sal waarskynlik nog maande voortduur. (Foto bloot ter illustrasie: Sam Loyd / Unsplash) Die Suid-Afrikaanse Vereniging vir Motorherstelwerk (Sambra) waarsku dat motoriste vertragings met die herstel van hul voertuie kan verwag, weens ’n ernstige tekort aan motoronderdele landswyd. Richard Green, Sambra se nasionale direkteur, sê die probleem is hoofsaaklik die gevolg van produksievertragings wat deur die Covid-19-pandemie meegebring is. Dit word verder deur dramatiese stygings in die koste van internasionale vraghouer-logistiek oor die afgelope jaar vererger. Sambra verteenwoordig sowat 1 000 duikklopondernemings in die land, wat meer as 80% van alle versekeringseise vir herstelwerk uitmaak. Volgens Green het dié ondernemings kennisgewings van verskeie oorspronklike toerustingvervaardigers ontvang dat die huidige verskaffingsbeperkings waarskynlik nog maande sal voortduur. “Dis onvermydelik dat voertuigherstelwerk baie langer as normaalweg sal neem, terwyl vervaardigers spook om die voorsieningsketting van onderdele te herstel.” Hoewel Green motoriste verseker dat Sambra-lede alles in hul vermoë sal doen om klante ingelig en op hoogte te hou, sê hy dat die situasie heeltemal buite hul beheer is. “Die beperkte aanbod het die produksie van alternatiewe onderdele op dieselfde manier beïnvloed en ons ondervind dat dit ’n uitwerking op die gehalte van beskikbare alternatiewe onderdele het.” Sambra sal voortgaan om nou met versekeraars en oorspronklike toerustingvervaardigers oor die status van sekere kernonderdele te skakel en waar moontlik betrokke onderdele eerder te herstel as te vervang. “Ontwikkelings in hersteltegnologie het oor die afgelope jare aansienlik gevorder. Dit het die vermoë van geakkrediteerde Sambra-lede om metaal- en plastiekpanele op ’n motorvoertuig te herstel, beduidend verbeter.” Green beveel verder aan dat motoriste wat nie huurmotordekking op hul motorversekeringspolisse het nie, dit dringend hierby insluit. Green says the further dramatic increases in the cost of international cargo container logistics that increased 4-fold over the last 12 months, have exacerbated the supply crisis.